tomron87/hebrew-wikipedia-sentences-corpus huggingface dataset:
מיד לאחר בריחתם הם נתקלים ב"מעשנים", קבוצה של פיראטים, שכל מטרתם היא הרס והרג, וצרוף אנשי הקומונות הפזורות לקהילתם הנמצאת על מכלית ענק, המזוהה בסוף הסרט כאקסון ואלדז.
המעשנים חוטפים את אנולה, במטרה להגיע בעזרת המפה המקועקעת ליבשה.
לאחר תלאות והרפתקאות משיב הגיבור את אנולה וידיד בשם גרגור שגם מופיע בתחילת הסרט אשר בבעלותו כדור פורח מעלה אותם לסיפונו.
הידיד מצליח להבין את סוד המפה בקעקוע והחבורה מצליחים להגיע ליבשה, שהיא פסגתו של הר גבוה לשעבר.
בסצנת הסיום נראה הגיבור כשהוא חוזר לים ומפליג בה עם ספינתו (על אף בקשת אנולה שיישאר), כשאנולה והלן צופות בו.
תקציב הסרט היה בזמנו התקציב הגבוה ביותר אי פעם לסרט קולנוע, ולאחר חריגה בהוצאות ההפקה עמדה ההשקעה בו על כ-175 מיליון דולרים.
להמחשה, השתתפו בסרט 84 כפילים לפעלולי הענק שבו.
אומנם ברחבי העולם הסרט הכניס כ-255.2 מיליון דולרים, אולם בארצות הברית הוא הכניס כ-88.2 מיליון דולרים בלבד, מה שהפך אותו לגבולי מבחינת ההצלחה.
הסרט גם קיבל מועמדות אחת בלבד לפרס האוסקר, על סאונד.
לעומת זאת הסרט קיבל ארבע מועמדויות לפרס פטל הזהב הסאטירי, שמוענק לסרטים גרועים.
זאת בקטגוריות הסרט הגרוע, הבמאי הגרוע, השחקן הראשי הגרוע ושחקן המשנה הגרוע בו זכה שחקן המשנה דניס הופר.
קווין קוסטנר היה שותף לבימוי לקראת סיום הצילומים, אולם לא קיבל על כך קרדיט.
הסרט גם קוצץ באופן משמעותי בשל אורכו.
גרסת הבמאי היא 176 דקות, 40 דקות יותר מאורכו הסופי.
עולם התרבות היא אנציקלופדיה מצוירת לנוער שיצאה בהוצאת מסדה בשנת 1965. האנציקלופדיה היא גרסה עברית של האנציקלופדיה האיטלקית CAPIRE (להבין) בהוצאת האחים פאברי ממילאנו.
האנציקלופדיה עולם התרבות מהווה מעין המשך לאנציקלופדיה תרבות של אותה הוצאה, וגם היא נערכה בידי ג'ובאני פאברי.
כמו האנציקלופדיה CONOSCERE עליה מבוססת האנציקלופדיה תרבות, גם אנציקלופדיה CAPIRE נמכרה בהתחלה כחוברות ואז בפורמט מלא.
בישראל נמכרו החוברות בפורמט "אנציקלופדיה עולם התרבות" וכריכות החוברות (המקבילות לאנציקלופדיה המילונית של תרבות), שעסקו בהיסטוריה, נמכרו כאנציקלופדיה נפרדת בשם- "העולם מראשיתו ועד ימינו".
הגרסה האיטלקית המקורית יצאה לאור בשנים 1963-1977.
אנציקלופדיה עולם התרבות עסקה בנושאי ארכאולוגיה, אדריכלות, אומנות, אסטרונומיה, ביולוגיה, בוטניקה, כימיה, קולנוע, גוף האדם, משפטים, כלכלה, אנטומולוגיה, בולאות, פילוסופיה, פיזיקה, גאוגרפיה, גאולוגיה, ספרות, מינרללולוגיה, מוזיאונים, מוזיקה, נומיסמטיקה, ציור, פוליטיקה, פסיכולוגיה, דת, פיסול, היסטוריה, תיאטרון, טלוויזיה, תכנון אורבני, זואולוגיה ועוד.
כיאה לשמה, נכללו באנציקלופדיה ערכים רבים בנושאי תרבות האדם, לצד ערכים על מדעי החיים ומדעים מדויקים.
כמו כן נוספו למהדורה העברית ערכים בנושאים ישראליים ויהודיים, כאשר לצד כל ערך נכתב שמו של כותב הערך.
ב"עולם התרבות" נעשה שימוש רב יותר בצילומים, לעומת הציורים שעיטרו את "תרבות".
האנציקלופדיה מונה בגרסה העברית 12 כרכים, בגרסה האיטלקית המקורית הגיעה בשיאה ל-17 כרכים, לא כולל האנציקלופדיה ההיסטורית.
באיטליה המשיכה לצאת האנציקלופדיה עד שנות השבעים וכללה גם תקליטי אודיו.
עולם הקופסה הוא משחק מחשב חופשי שנוצר בשנת 1991. הוא דומה מאוד למשחק סוקובאן.
גרסה נוספת שוחררה בשנת 1998. במשחק 99 שלבים בדרגת קושי עולה.
בכל שלב מספר שווה של קופסאות וכדורים, והמטרה היא למקם את כל הקופסאות על כל הכדורים באמצעות דחיפה.
הדמות המצוירת דוחפת את הקופסאות כרצונה לכל עבר במסגרת המגבלות של דפנות החדר הווירטואלי.
במשחק נדרש מהשחקן אך ורק חישוב נכון של המהלכים קדימה, המשחק אינו קצוב בזמן או במספר המהלכים שבו ובכל זמן ניתן להחזיר עד מהלך אחד אחורה, להתחיל מחדש את השלב הנוכחי או לחזור לתחילת כל שלב קודם.
על אף שניתן להזיז כל קופסה לכל עבר ובמספר פעמים בלתי מוגבל, עדיין קיימים מצבים בהם השחקן גורם לכך שהמצב שנוצר הוא בלתי ניתן לפתרון מסיבות שונות.
המשחק בלתי ניתן לפתרון במצבים שיוזכרו, רק כאשר הקופסה לא מונחת על כדור שכן קיימים מצבים בהם הפתרון הוא כך שהקופסה מונחת במקום בו לא ניתן להזיזה יותר.
מצב בו אחת הקופסאות צמודה לזווית כלשהי.
מצב בו ארבע קופסאות יוצרות ריבוע או גם כשדופן מהווה חלק מהריבוע.
מצב בו נוצר חלל בלתי חדיר כשאורכו ורוחבו אינם עולים על גודל של שתי קופסאות.
עולם מושלם היא מיני סדרה ששודרה בערוץ הילדים ללקוחות yes והופקה על ידי נגה תקשורת ומטר הפקות.
הסדרה עוקבת אחר חבורת ילדים בכפר הנוער בן שמן.
העלילה נפתחת כאשר אימו של דניאל מתחתנת מחדש לאחר שאביו נהרג בתאונת דרכים.
דניאל השונא את אביו החורג לעתיד, מבקש מאימו לעבור לפנימייה החקלאית לנוער בבן שמן ששם אביו למד בנעוריו.
בהגעתו של דניאל הוא מתחבר במהירות עם כולם ומכיר חברים ביניהם בועז, שותפו לחדר וחברו הטוב, אלה, אשר דניאל מתאהב בה וטל, חברתה הטובה של אלה.
בנוסף לדניאל מצטרף לפנימייה ילד ששמו רונן שאביו הוא פושע נמלט.
עם סוף הפרק הראשון רונן נלקח בכפייה מחדרו שלו ושל דניאל ובועז על ידי אביו, קלרה, בת זוגו ויששכר, חברו הטוב.
דניאל ואלה היו העדים היחידים לאירוע.
בתחילת הפרק השני רונן מוחזר לפנימייה, אביו ויששכר נכנסים לכלא ואילו קלרה מצליחה לברוח.
רונן בשכנוע של רכזת השכבה ואלה, מחליט להעיד נגד פשעיהם של אביו וחבורתו.
עד הפרק העשירי הסדרה מתנהלת כסדרת דרמה לנוער שסובבת סביב סיפורים של כל אחד מחברי הקבוצה ועלילות משנה של שאר תלמידי הפנימייה.
במקביל, קלרה משכנעת את יששכר להיות עד מדינה ולהעיד כלפי איבו של רונן.
בנוסף מתגלה שאביו של רונן גנב מטילי זהב והוא החביא אותם באילת יחד עם רונן.
על מנת להשיג את מטילי הזהב, קלרה ויששכר מתפרצים לפנימייה, חוטפים את רונן ונוסעים לאילת.
כשדניאל, אלה, בועז וטל מגלים על החטיפה, הם מחליטים לברוח מהפנימייה כדי להציל את רונן.
בדרך לאילת הם נפגשים עם כל מני אנשים שעוזרים להם לברוח מהמשטרה אשר מחפשת אותם.
באילת טל נפגשת עם אביה החייל אשר שוכר חדר במלון המלך שלמה.
קלרה ויששכר מחזיקים ברונן כבן ערובה באתר בנייה נטוש והם מענים אותו כדי שהוא יספר להם על מיקום הזהב.
בסופו של דבר, אביו מספר להם שהזהב נמצא במדבר ואומר להם את הנקודה המדויקת, מכיוון שאיימו בפניו על חיי בנו.
בסופו של דבר מתגלה שהוא שיקר להם.
כשהשניים מגלים שחבריו של רונן באו להציל אותו, קלרה שולחת את יששכר כדי לחטוף את אלה אשר מגלה אותה לבדה מחוץ לתחנת המשטרה בזמן שדניאל נכנס לתחנה ובועז הלך לשירותים (טל הייתה במלון יחד עם אביה).
שם יששכר חוטף את אלה ודניאל שם לב לחטיפה אך אינו מצליח להציל אותה.
השלושה מנסים לגלות היכן רונן ואלה מוחזקים.
כאשר הם מגיעים למקום בו רונן ואלה מוחזקים, השלושה מאזינים לקלרה מציבה לרונן אולטימטום: אם הוא לא יגלה את המיקום האמיתי של הזהב הם יהרגו את אלה.
רונן מגלה מיד שהזהב מוחזק בתיבה בגג אתר הבניה.
קלרה ויששכר מוצאים את הזהב ויששכר יורד אל רונן ואלה כדי להשוויץ בפניהם ולהרוג אותם.
השלושה מתחילים בניסיונות לחלץ את אלה ורונן, אך יששכר נכנס ודניאל מתאבק איתו בזמן שבועז מנסה לשחרר את רונן ואלה.
במהלך המאבק יששכר מאבד את אקדחו ומתחיל להאבק בדניאל.
טל מצליחה להשיג את האקדח ולשחרר את רונן.
רונן עוזר לשחרר את אלה.
דניאל שב להתאבק עם יששכר ומאלף אותו.
כשהחבורה חושבת כי הכל נגמר, קלרה מופיעה ומעיפה על דניאל מעין אבקה אשר גורמת לו לאבד הכרתו.
הסדרה מסתיימת כשדניאל נופל על הרצפה.
דניאל (בן רביד): נער העובר להתגורר בפנימייה לאחר שאביו נהרג ואמו התחתנה עם גבר אחר.
בפנימייה הוא נרשם ללימודי אגרוף.
אלה (מאי צימרמן): נערה בת גילו של דניאל, העוברת להתגורר בפנימייה לאחר שהוריה נסעו לשליחות בחו"ל.
טל (אלה אולמן): שותפתה לחדר של אלה.
מגיעה לפנימייה לאחר שאביה עובר להתגורר בבסיס צבאי.
בועז (צחי איבגי): שותפו לחדר של דניאל.
רוצה ללמוד חקלאות ועובר לפנימייה.
מאוהב בטל שלא שמה לב אליו.
רונן (מוטי סירקין): נער חולמני המרבה לדמיין דמויות בראשו.
מגיע מרקע קשה, אביו פושע ואימו עזבה את שניהם ונסעה לשווייץ.
יואב (סמי הורי): מאמן האגרוף בפנימייה.
עולם השוקולד של הרשי הוא מוזיאון שוקולד ומרכז מבקרים הצמוד למפעלי הייצור של חברת הרשי בעיר הרשי במדינת פנסילבניה שבארצות הברית.
המתחם כולל חנויות, מסעדות ומתקנים המתארים את ייצור השוקולד על ידי חברת הרשי.
המתחם ממוקם בדרך פארק הרשי (Hersheypark Drive) בסמוך לפארק השעשועים הרשיפארק, בסמוך למוזיאון הרשי ולמתקני הספורט אצטדיון הרשיפארק וארנת הרשיפארק.
אף שעולם השוקולד של הרשי ופארק השעשועים הרשיפארק צמודים זה לזה, הם שייכים לחברות שונות - עולם השוקולד של הרשי נמצא בבעלות חברת הרשי ואילו הרשיפארק נמצא בבעלות חברת הבידור והנופש הרשי (Hershey Entertainment and Resorts Company).
הן חברת הרשי והן חברת הבידור והנופש הרשי נמצאות בבעלות חברת הנאמנות הרשי (Hershey Trust Company).
מרכז המבקרים נבנה על מנת להחליף את הסיור שנערך במפעל הייצור עצמו של חברת הרשי - סיור שלא עמד בעומס המבקרים באתר והפריע לעבודה השוטפת של המפעל.
במתחם נבנתה אטרקציה הדומה באופיה למתקני פארק שעשועים או למתקני יריד עולמי.
המרכז נפתח ב-30 ביוני 1973 וכלל מתקן המציג את הליך ייצור השוקולד.
במהלך השנים עברה האטרקציה מספר שינויים.
מרכז המבקרים הורחב בשנת 1978 ונוספו לו מספר חנויות בעלות מראה נוסטלגי.
ב-1 ביוני 1986 ביקר במרכז המבקרים המבקר ה-20 מיליון.
שיפוץ נוסף נערך בשנת 1987 בעלות של 4.5 מיליון דולרים.
שיפוץ זה הושלם בשנת 1988.
סיור השוקולד - מתקן אפל בשיטת אומנימובר במסגרתו מוסעים המבקרים במסע בן 10 דקות המציג את הליך ייצור השוקולד.
מתקן זה היה המתקן הראשון שנבנה והחל לפעול עם פתיחת מרכז המבקרים.
חוויית הייצור במפעל (Factory Works Experience) - מתקן המיועד לילדים ובמסגרתו חווים הילדים ייצור נשיקות הרשי ואריזתן.
המופע התלת־ממדי הגדול באמת (Really Big 3-D Show) - מתקן זה נפתח בשנת 2002 הכולל סרט הנפשה תלת־ממדי המוצג בתיאטרון ובו 250 מושבים.
הסרט מוצג מספר פעמים ביום, ומדבב אותו דני דה-ויטו.
החשמלית של הרשי (Hershey Trolley Works) - מתקן שנוסף בשנת 1988. החשמלית, ובה כרטיסנים מזמרים נוסעת בסיור בן שעה ברחובות העיר הרשי.
הכרטיסנים המזמרים מספרים על ההיסטוריה והתרבות של העיר.
חוויית קבוצת הטעימה של הרשי (Hershey's Chocolate Tasting Group Experience) - המבקרים לטועמים סוגי שוקולד שונים.
במרכז המבקרים מספר חנויות המוכרות מזכרות ושוקולדים, וכן מספר בתי קפה ומסעדות.
במתחם חנות השוקולדים של הרשי - אחת מחנויות השוקולד הגדולות בעולם.
עולם מוזר: האודיסיאה של אייב הוא משחק פלטפורמה שפותח על ידי חברת "Oddworld Inhabitants".
המשחק יצא ב-1997 עבור סוני פלייסטיישן, גיים בוי, והמחשב האישי.
גיבור המשחק הוא דמות בדיונית בשם אייב.
בעקבות הצלחת המשחק, פיתחה החברה שלושה משחקי המשך: עולם מוזר: האקסודוס של אייב (1998), עולם מוזר: האודיסיאה של מאנץ' (2001), ועולם מוזר: זעם זר (2005).
אייב הוא יצור מגזע המודוקונים שחי על הכוכב הבדיוני "אודוורלד".
אייב, כמו כל המודוקונים, הוא עבד שעובד במפעל בשר ששייך לתאגיד שנקרא חוות ראפטור, אשר בבעלותו עומדים הגלוקונים, יצורים רשעים שמטרתם להרוויח כסף בכל צורה אפשרית.
המפעל בו עובד אייב, מייצר שני סוגי בשר למאכל, פשטידות פרמייט ועוגות סקראבס.
בעבר, המפעל היה מייצר גם מיץ' מאנצ'יס, עד שגזע המיצ'ים נכחד.
אייב מגלה כי הפרמייטים והסקראבים נמצאים בסכנת הכחדה גם כן, ושמולוק, הגלוקון שבבעלות המפעל, מתכנן להפוך את המודוקונים למנת הבשר החדשה, כדי שהמפעל ימשיך לתפקד.
כשמתגלה כי אייב יודע את הדבר הוא הופך למבוקש, ועליו מוטלת משימה: לברוח מחוות ראפטור ולהציל את שאר המודוקונים המשועבדים תוך כדי כך.
בהמשך, מגלה אייב כי המודוקונים לא תמיד היו עבדים ושהפרמייטים והסקראבים אותם לכדו הגלוקונים והפכו למעדני בשר, הם במקור חיות קדושות עבור המודוקונים, ועליו להשבית את חוות ראפטור על מנת לשחרר את כל חבריו ואת החיות.
בתחילת המשחק, מוצג סרטון אנימציה המתאר איך גילה אייב את המזימה הזדונית של מולוק הגלוקון.
המשחק משלב בתוכו סרטונים נוספים המוצגים בין שלביו ומתארים את התפתחות העלילה, וכל זאת תוך כדי כך שאייב עצמו מספר זאת.
כמו כן, קיימים שני סוגי סוף למשחק: הסוף הטוב והסוף הרע, וכל אחד מהם מתואר גם כן בסרטון.
על אייב להציל כמות מסוימת של מודוקונים במהלך המשחק על מנת לסיים את המשחק.
אם השחקן לא הציל מודוקונים כלל, או לא הציל מספיק, מוצג סרטון הסוף הרע בו מולוק הגלוקון מצליח לתפוס את אייב לבסוף והופך אותו לבשר טחון, ולאחר מכן המשחק מתחיל שוב מהפרק האחרון, עד שהשחקן מציל את כל המודוקונים באותו הפרק.
המשחק מתחלק ל-15 שלבים, כאשר בתחילת המשחק, בין השלבים ובסוף המשחק מופיעים סרטונים המתארים את התפתחות העלילה.
This Is Rupturefarms – באמצע משמרת לילה, מחליט אייב לגלות מהו הבשר החדש שעומד להיכנס לתפריט חוות ראפטור.
באופן אירוני, באותה המשמרת מתקיימת ישיבת צוות.
אייב מציץ אל תוך חדר הישיבות ומגלה להפתעתו שהגלוקונים מתכננים לחסל את העבדים המודוקונים ולהכין מהם את הבשר.
אייב נס על נפשו, לא לפני שנתפס במצלמות המפעל, וברגע שמתגלה כי הוא יודע על התוכנית הוא הופך למבוקש, והגלוקונים פוקדים על הסליגים לרדוף אחריו ולחסל אותו ברגע שימצאו אותו.
Barrel Ride – סרטון זה מתאר כיצד הצליח אייב לברוח ממפעל הבשר בחוות ראפטור.
Abe's Moon – לאחר שהצליח לברוח מחוות ראפטור, מסתכל אייב אל השמיים ומבחין בירח משונה שבמרכזו סימן שנראה בדיוק כמו כף ידו.
בזמן שהוא מתפעל מצורת הירח, אייב מחליק ונופל מצוק גבוה, ושוקע בתרדמת.
לפתע, מופיע מודוקון עם מסכת שאמן, הוא לוקח את אייב אל ארץ המודוקונים, ואייב רואה לראשונה את ארצו ומגלה את כל סיפור בני מינו, שנחטפו על ידי הגלוקונים והפכו לעבדים, והחיות הקדושות אשר נלקחו גם הם ונהפכו למנות בשר בחוות ראפטור.
כעת, על אייב לעבור מבחן כדי להוכיח שהוא מסוגל להציל את המודוקונים והחיות הקדושות מידי הגלוקונים הרשעים.
Paramonia Intro – באמצעות הכוחות המיוחדים שקיבל מהמודוקון במסכה, אייב רואה את ארץ הפארמייטים "פארמוניה" כפי שהייתה בעבר, ומגלה איך הגלוקונים חטפו את הפארמייטים לחוות ראפטור והפכו אותם לפשטידות בשר.
Paramite Scar – לאחר שאייב עבר את מבחן פארמוניה, מופיע המודוקון במסכה וחורט על ידו הימנית קעקוע בצורת פארמייט, שיסייע לו בהמשך הדרך.
Scrabania Intro – באמצעות כוחותיו המיוחדים, אייב רואה את ארץ הסקראבים "סקראבניה" כפי שהייתה בעבר, ומגלה איך הגלוקונים חטפו את הסקראבס לחוות ראפטור והפכו אותם לעוגות בשר.
Scrab Scar – לאחר שאייב עבר את מבחן סקראבניה, מופיע המודוקון במסכה וחורט על ידו השמאלית קעקוע בצורת סקראב.
Shrykull Revealed – אייב עבר בהצלחה את שני המבחנים וכעת הוא מוכן למשימה האמיתית, להשבית את חוות ראפטור ולשחרר את המודוקונים והחיות הקדושות מידי הגלוקונים הרשעים.
כששתי הצלקות על ידיו, אייב מקבל כוח עצום המאפשר לו לנטרל את אויביו והמכשולים העומדים בדרכו.
Mullock Watches – סרטון זה מופיע לאחר שאייב חזר לחוות ראפטור והשלים סופית את המשימה, ובו מתגלה כי מולוק הגלוקון צפה במה שקרה לאורך כל הדרך, וכעת הוא רוצה לנקום באייב ולחסל אותו לפני שיספיק לברוח מחוות ראפטור.
The Factory Halts – אייב מגלה שהצליח להשבית את חוות ראפטור, וכעת נותר לו רק לברוח לפני שיפול לידי הסליגים בראשות מולוק הגלוקון, שצמא לנקמה.
What A Drag – אייב נתפס על ידי הסליגים ונלקח אל חדרו של מולוק הגלוקון, שמשתוקק לחסל אותו.
Bad Ending – סרטון זה הוא למעשה הסוף הרע, והוא מופיע במקרה בו השחקן לא הציל מודוקונים במהלך המשחק, או שהציל רק מספר מועט.
אייב קשור כאשר הוא חסר אונים ומולוק מתכונן לחסל אותו.
המודוקונים שנותרו בחיים יכולים להציל את אייב, אך בוחרים לתת לו למות כיוון שהתנהג באנוכיות ונתן לשאר המודוקונים למות.
מולוק משליך את אייב אל תוך מטחנת בשר ענקית ואייב מת.
לאחר מכן, המשחק מתחיל שוב מהשלב בו אייב חוזר למפעל בחוות ראפטור.
על אייב להציל את כל המודוקונים החל מאותו השלב כדי להגיע אל הסוף הטוב.
Good Ending – הסוף הטוב: אייב קשור כאשר הוא חסר אונים ומולוק מתכונן לחסל אותו.
ברגע האחרון, מופיע המודוקון במסכה ובאמצעות כוחותיו המיוחדים מחשמל את מולוק למוות ולוקח את אייב בחזרה אל ארץ המודוקונים, שם הוא זוכה לקבלת פנים חמה מכל המודוקונים שהציל והחיות הקדושות.
בכל שלב על אייב להציל מודוקונים.
בנוסף, ישנם מקומות נסתרים בהם נמצאים מודוקונים אותם צריך השחקן לגלות.
השחקן יכול לעבור שלב גם אם לא הציל את המודוקונים באותו שלב, אך ככל שהמשחק מתקדם בלי שהשחקן הציל מודוקונים, כך גדל הסיכוי שיגיע אל הסוף הרע.
להלן רשימת הדמויות לפי הסדר בו הן מופיעות במשחק:
מודוקונים – יצורים בעלי יכולות טלפתיות, שחיו בשלווה עד שהגלוקונים השתלטו על ארצם ושעבדו אותם.
אייב, הדמות הראשית במשחק, הוא מודוקון, ובמהלך המשחק עליו להציל את בני מינו באמצעות כוחותיו הטלפתיים, לפני שמולוק הגלוקון יממש את מזימתו להפוך אותם לבשר למאכל.
בשלבים מסוימים, אייב נעזר במודוקונים כדי להשמיד מכשולים העומדים בדרכו, על ידי אמירת סיסמאות.
גלוקונים – יצורים רשעים שמטרתם להרוויח כסף בכל דרך אפשרית.
הגלוקונים אינם מופיעים במהלך שלבי המשחק, אלא רק בסרטונים (בניגוד למשחק השני והשלישי).
סליגים – יצורים רשעים שעובדים בשביל הגלוקונים.
כאשר אייב הופך למבוקש, מולוק הגלוקון פוקד על הסליגים לחסלו ברגע שיאתרו אותו.
הסליגים חמושים ברובים, ולכן על אייב להיזהר שלא להימצא בטווח הראייה שלהם, שכן הם ירו בו מיד.
באמצעות יכולותיו הטלפתיות, אייב מסוגל להשתלט על גופו של הסליג, כל עוד הוא אינו נמצא בטווח הראייה של הסליג ואין חיישן באזור, ובכך הוא יכול להרוג סליגים אחרים ולבצע פעולות שיקלו עליו בהמשך הדרך לאחר שיחזור לגופו המקורי.
יונים – משמשות להצלת המודוקונים ולמעבר של אייב למקומות מסתור בהם מוחזקים מודוקונים.
באמצעות כוחותיו הטלפתיים, אייב יוצר מהיונים מעין שער שדרכו המודוקונים עוברים למקום אחר.
פרמייטים – חיות אשר חיו בארץ המודוקונים, עד שהגלוקונים חטפו אותם והפכו אותם לפשטידות בשר.
הפרמייטים נמצאים בסכנת הכחדה, וכחלק מהמשימה של אייב, הוא חייב להציל אותם.
עם זאת, עליו להיזהר שלא להימצא קרוב מדי אליהם, שכן הם יטרפו אותו.
סקראבים - חיות אשר חיו בארץ המודוקונים, עד שהגלוקונים חטפו אותם והפכו אותם לעוגות בשר.
הסקראבים נמצאים בסכנת הכחדה, וכחלק מהמשימה של אייב, הוא חייב להציל אותם.
עם זאת, עליו להיזהר שלא להימצא בטווח הראייה שלהם, שכן הם יטרפו אותו.
בנוסף, בשלבים "Scrabanian Temple" ו-"Scrabanian Nests", אייב מסוגל לשסות את הסקראבים זה בזה, באמצעות הכוח המיוחד שקיבל מהמודוקון במסכה, ובכך להסיח את דעתם בזמן שהוא בורח מהם.
גחליליות - חיות אשר מתעופפות באוויר בלהקות, ומהן אייב יכול ליצור כיתוב אשר מורה לו מה לעשות בהמשך הדרך.
עטלפים – חיות אשר נמצאות בסביבות תהום, על אייב להיזהר שלא לבוא במגע איתם, שכן הוא ימות במקום.
כלבים – חיות העזר של הסליגים.
על אייב להיזהר שלא להעיר כלבים ישנים, שכן הם יטרפו אותו.
בנוסף, בכל שלב במשחק על השחקן להיות זהיר ולשים לב למקומות נסתרים, מהם יכולים לצוץ כלבים בהפתעה.
עם זאת, לאחר שאייב משתלט על גופו של אחד מהסליגים, הוא יכול לשלוט בכלב, על ידי קריאת "Here Boy", ולשסות אותו בסליגים אחרים על ידי פקודת "Get Him".
במקרים מסוימים, אייב (בגופו של הסליג) יכול למצוא את עצמו מותקף על ידי כלבים לא מאולפים, ובמקרה זה עליו לירות בהם לפני שיספיקו לטרוף אותו.
אלום – חיה בה נעזר אייב כדי לחצות תהומות.
דבורים – חיות אשר מופיעות בלהקות.
על אייב להיזהר שלא להימצא בסביבתן יותר ממספר שניות, שכן הם יחסלו אותו.
להלן רשימת כלי העזר והמכשולים לפי הסדר בו הם מופיעים במשחק:
לוח – הרבה פעמים במהלך המשחק, מגיע אייב למקום בו נמצא כפתור שבמרכזו שקע בצורת כף יד.
כפתורים אלה, הם למעשה לוחות שמדריכים את אייב כדי שידע לאן ללכת ומה לעשות.
לעיתים מופיע לוח שעליו כיתוב שמדריך את אייב, פעמים אחרות מופיעה מפה של המקום, ובשלבים מסוימים נשמעים צלילים בהם על אייב להשתמש על מנת לסיים את השלב.
הכפתור בשלב האחרון, מכיל את הסרטון בו אייב מגלה כי השלים את משימתו ונותר לו לברוח מחוות ראפטור.
ידית – לעיתים, אייב נתקל במכשולים הניתנים לניטרול על ידי משיכה בידית.
מחסום חשמלי – מונע מאייב להמשיך ללכת, כיוון שאם יעבור דרכו הוא יתחשמל למוות.
בדרך כלל ניתן לנטרול על ידי משיכה בידית.
טוחן בשר – מכונה עם להב המיועד לטחון בשר למאכל, על אייב לתזמן את המעבר דרך המכונה כאשר היא פעילה, ולא לבוא במגע עם הלהב גם כאשר המכונה אינה פעילה, שכן הוא ימחץ למוות.
מעלית – מעלית ידנית בה נעזר אייב כדי לעלות למקומות גבוהים ולרדת למקומות עמוקים.
שער מעבר – משמש להברחת מודוקונים מחוות ראפטור.
כאשר אייב מגיע לסביבה שבה נמצאים עבדים מודוקונים, הוא לוקח אותם למקום ששוכנות בו יונים ובאמצעות הכוחות הטלפתיים שלו הוא מאחד את היונים למעין שער שמאפשר למודוקונים לברוח דרכו חזרה לארצם, וכך בעצם הוא מציל אותם.
ישנם גם שערים מסוימים אשר מאפשרים לאייב לעבור למקום מסתור בו מוחזקים מודוקונים ולהציל אותם.
מנהרה – לעיתים במהלך המשחק, מסתיים מסלולו של אייב ועליו להיכנס למנהרה ולצאת מצדה השני כדי להמשיך.
לעיתים, המנהרה סגורה ועל אייב למשוך בידית או לנגן צליל מסוים בפעמונים על מנת לפתוח אותה.
מוקש – מכשול המוצב על האדמה, על אייב להיזהר שלא לדרוך עליו, שכן הוא יתפוצץ.
חיישן – מזהה פעולת השתלטות של אייב על גופו של הסליג ומנטרל אותה על ידי שוק חשמלי.
מוקש אדום ירוק – מכשול המוצב על האדמה ובמרכזו כפתור אשר מחליף את צבעיו כל כמה שניות, מאדום לירוק ולהפך.
אייב יכול לנטרל את המוקש על ידי לחיצה על הכפתור כאשר צבעו ירוק, אך עליו להיזהר שלא ללחוץ עליו כשצבעו אדום, שכן הוא יתפוצץ.
עצם – עצמות של בשר למאכל אשר נזרקות למזבלה.
בשלב הראשון, אייב מגיע למקום בו עליו לחצות את המזבלה, ועליו לתזמן את הקפיצה כדי לא להיתקל בעצמות.
מכונת פצצות – מכונה המכילה בתוכה פצצות.
אייב יכול להשיג פצצה על ידי לחיצה על הכפתור במרכז המכונה, לעיתים יותר מפצצה אחת.
פצצה – כאשר אייב משיג פצצה, הוא מסוגל לחסל באמצעותה סליגים וכלבים, ולהשמיד מוקשים וחיישנים.
על אייב לזרוק את הפצצה תוך חמש שניות מהרגע שבו הוא משתמש בה, ולשמור ממנה מרחק לאחר שזרק אותה, שאם לא, הוא יתפוצץ יחד אתה.
חיישן לייזר – חיישן מתוחכם עם קרני לייזר שזזים ימינה ושמאלה.
על אייב להיזהר שלא לזוז כאשר הוא בא במגע עם קרני הלייזר, שכן החיישן יזהה אותו ויפעיל אמצעי לחיסולו (בשלבים מסוימים חיישן הלייזר מתוכנת להפעיל מוקש מעופף כאשר הוא מזהה תזוזה, ובשלבים אחרים הוא שולח התרעה לסליגים להגיע למקום).
מוקש מעופף – מוקש אשר נע באוויר, לפעמים עומד באוויר ומתחיל לנוע כאשר אייב מושך בידית, או כאשר פועל באותה הסביבה חיישן לייזר והוא מזהה תנועה של אייב.
על אייב להיזהר שלא לבוא במגע עם מוקש מעופף, הן כאשר הוא עומד והן כאשר הוא נע, שכן הוא יתפוצץ.
לוח מעופף – בשלבים מסוימים, מגיע אייב למקום בו מתעופפות גחליליות.
באמצעות כוחותיו הטלפתיים, אייב יוצר מהגחליליות טקסט, אשר מורה לו מה עליו לעשות בהמשך הדרך.
שק אבנים – שק המכיל בתוכו אבנים, וממנו יכול אייב להשיג אבן, לעיתים יותר מאבן אחת.
אבן – כאשר אייב משיג אבן, הוא יכול להשמיד מוקשים באמצעותה, אך עליו להיזהר שלא לעמוד קרוב מדי למוקשים כאשר הוא זורק את האבן, שכן הוא יתפוצץ.
אבן גדולה – לעיתים במהלך המשחק, נאלץ אייב לחצות תהום בו אליו נופלות אבנים גדולות, ועליו לתזמן את הקפיצה כדי לא להיתקל באבנים.
פעמון – בשלבים מסוימים, נדרש אייב לנגן צליל מסוים בפעמונים באמצעות כוחותיו הטלפתיים, על מנת לסיים את השלב.
כוורת דבורים - כוורת המכילה בתוכה להקת דבורים ונוטפת דבש.
בשלבים "Paramonia" ו-"Scrabania", אלום מבחין בדבש הנוטף מהכוורת ועוצר לאכלו, ואייב נדרש להסיח את דעתו מהדבש.
שק אוכל לפרמייטים – שק המכיל בתוכו יחידות מאכל לפרמייטים, וממנו יכול אייב להשיג יחידה, לעיתים יותר מיחידה אחת.
אוכל לפרמייטים – כאשר אייב משיג יחידות מאכל לפרמייטים, הוא יכול לזרוק אותם לעבר פרמייטים, ובכך להסיח את דעתם בזמן שהוא בורח מהם.
מנורה – בשלבים מסוימים, נדרש אייב להדליק מנורה באמצעות משיכה בידית, על מנת לעבור את השלב.
בעקבות הצלחת המשחק, פיתחה חברת "Oddworld Inhabitants" שלושה משחקי המשך.
עולם מוזר: האקסודוס של אייב (Oddworld: Abe's Exoddus)
משחק זה יצא לאור ב-1998, והוא המשך ישיר של "האודיסיאה של אייב".
לאחר שחזר מחוות ראפטור אל ארץ המודוקונים, מגלה אייב כי הגלוקונים מחזיקים במודוקונים נוספים, אותם הכריחו להשחית קברים של מודוקונים מתים ולהכין מעצמותיהם משקה, אותו משווקים הגלוקונים, ואייב נחלץ להצלתם.
משחק זה, נחשב למוצלח יותר מ"האודיסיאה של אייב", וכולל בתוכו דמויות חדשות ואפקטים נוספים, לדוגמה: אייב יכול להשתלט על גופם של פרמייטים וסקראבים, מה שאינו יכול לעשות ב"האודיסיאה של אייב".
עולם מוזר: האודיסיאה של מאנץ' (Oddworld: Munche's Oddysee)
משחק זה יצא לאור ב-2001 בגרסת תלת-ממד, בניגוד לקודמיו.
המודוקונים מגלים כי אם ברצונם להציל את בני מינם המשועבדים, הם חייבים להיעזר ביצור בשם מאנץ' ולעזור לו במשימתו.
מאנץ', הוא יצור אשר כל בני מינו הושמדו והוא האחרון מסוגו באודוורלד.
משחק זה יצא לאור ב-2005, גם כן בגרסת תלת־ממד.
המשחק אינו מהווה המשך ישיר לעלילות המשחקים הקודמים בסדרה, אלא עלילתו היא סוג של ספין אוף.
עולם וירטואלי הוא עולם לא-מציאותי המתקיים במרחב הקיברנטי בו המשתמש פועל באמצעות אווטאר שמהווה את דמותו בעולם זה.
המשתמש בעולם הווירטואלי מסתובב בעולם גרפי שאינו מציאותי ויכול לצ'וטט עם אווטרים אחרים ולבצע פעולות אחרות שעולם וירטואלי זה מציע לו.
המשתמש נכנס לעולם חדש שאינו קשור למציאות.
מדי פעם לעולמות וירטואליים יש סיפור המייצג את החיים האמיתיים, ואף רכישה של פריטי פיקסלים או דרגה שמרחיבה את אפשרויות המשחק.
עולם וירטואלי יכול להיות תלת-ממדי או מצויר כאנימציה.
אחד מהעולמות הווירטואליים הראשונים היה Second Life.
עולמות וירטואליים אינם מוגבלים למשחקים, אבל, בהתאם למידת הדחיפות שהוצגה, עשויים לכלול ועידות ממוחשבות וחדרי צ'אט.
לפעמים, סמלי הבעה או 'סמיילים' מאפשרים להראות תחושות או הבעת פנים.
הרעיון של העולמות הווירטואליים הקדים באופן משמעותי את המחשבים.
פליניוס הזקן מרומא הביע עניין באשליה תפיסתית.
במאה העשרים, הקולנוען מורטון הייליג חקר את יצירת הסנסורמה (Sensorama), חוויית קולנוע שנועדה לגרות את חושיו של הקהל - ויזואליים, קוליים, איזון, ריח, אפילו מגע (באמצעות רוח) - וכך למשוך אותם בצורה יעילה יותר להפקות.
בין העולמות הווירטואליים הראשונים שיושמו על ידי מחשבים היו סימולטורים של מציאות וירטואלית, כגון עבודתו של איוון סאתרלנד.
מכשירים כאלה מתאפיינים מערכות כבדות וסוגים אחרים של סימולציה קלט חושית.
עולמות וירטואליים עכשוויים, במיוחד הסביבות המקוונות מרובי משתמשים, יצאו בעיקר באופן עצמאי מהמחקר הזה, ומונע על ידי תעשיית המשחקים.
בעוד מציאות חיקוי-חושים וירטואלית קלאסית מסתמכת על הטעיית המערכת התפיסתית לחווה סביבה אמרסיבית (immersive), עולמות וירטואליים בדרך כלל מסתמכים על תוכן מרתק מבחינה נפשית ורגשית מעורר תחושה אמרסיבית (immersive).
מבוך המלחמה (Maze War) היה המשחק הראשון בעל סביבה מרובת משתמשים ובנויה ב"מבט ראשון" בתלת-ממד.
מבוך המלחמה הציג את הרעיון של שחקנים מקוונים ב-1973–1974 כאווטרים במבט ראשון שרודפים זה אחר זה במבוך.
את המשחק שחקו בתוך ה-ARPANET.
העולמות הווירטואליים הראשונים הוצגו באינטרנט היו קהילות וחדרי צ'אט, שחלקם הפכו MUD־ים ו-MUSH־ים.
ה־MUD הראשון, הידוע בשם MUD1, נוסד בשנת 1978. ראשי התיבות במקור היו בשביל Multi-User Dungeon (צינוק מרובה משתמשים), אך מאוחר יותר התכוון גם לMulti-User Dimension and Multi-User Domain (ממד מרובה משתמשים דומיין מרובה משתמשים).
MUD הוא עולם וירטואלי עם שחקנים רבים באינטראקציה בזמן אמת.
הגרסאות המוקדמות היו מבוססות טקסט, והציעו רק ייצוג גרפי מוגבל ולעיתים קרובות תוך שימוש בממשק שורת פקודות (Command Line Interface).
האינטראקציה של משתמשים במשחק נעשה במשחקים תחרותיים או במשחקי תפקידים על ידי פקודות הקלדה ויכולים לקרוא או לצפות בתיאורים של העולם ושחקנים אחרים.
עולמות מוקדמים כאלה החלו את מורשת הMUD שבסופו של דבר הובילה למשחקים מרובי משתתפים במשחק תפקידים מסיביים באינטרנט, הידועים יותר בכינויו MMORPG־ים, ז'אנר של משחקי תפקידים שבהם מספר גדול של שחקנים באינטראקציה בתוך עולם וירטואלי.
כמה עולמות וירטואליים אב הטיפוסיים היו WorldsAway, סביבת צ'אט דו-ממדית שבה משתמשים יצרו אווטאר שלהם; Dreamscape, קהילה אינטראקטיבית הכוללת עולם וירטואלי על ידי CompuServe שנקראה Cityspace, רשתות חינוך ופרויקט גרפיקה ממוחשבת תלת־ממדית עבור ילדים; ו-The Palace, עולם וירטואלי דו-ממדי המונע על ידי קהילה.
עם זאת, קרדיטציה לעולם הווירטואלי המקוון הראשון בדרך כלל הולך ל-Habitat, שפותח בשנת 1987 על ידי Lucasfilm Games למחשב קומודור 64.
בשנת 1996, בעיר הלסינקי, פינלנד, ביחד עם חברת הטלפון בשם הלסינקי (מאז קבוצת אליסה) השיקה את מה שנקרא התיאור התלת־ממדי הווירטואלי הראשון באינטרנט שנועד למפות עיר שלמה.
לבסוף קראו לפרויקט הלסינקי הווירטואלי ה"Helsinki Arena 2000" ולחלקים מסוימים מהעיר נעשה רינדור תלת־ממדי.
בשנת 1999, Whyville.net השיקו את העולם הווירטואלי הראשון במיוחד עבור ילדים תחום הלמידה בעזרת משחקים ואחת הכלכלות מבוססות המטבע הווירטואליות הראשונות.
הגדרות עבור "עולם וירטואלי" כוללות:
"רשת סינכרוני, מתמשכת של אנשים, המיוצגת באווטאר, בהנחייתם של מחשבים ברשת", על ידי מארק וו בל בשנת (2008).
"סביבה אוטומטית, משותפת, מתמשכת עם ושדרכו אנשים יכולים לתקשר בזמן אמת באמצעות עצמי וירטואלי", על ידי ריצ'רד ברטל (2010).
"סביבה מתמשכת, מדומה ואימרסיבית (immersive), בהנחייתם של מחשבים ברשת, מספקת למשתמשים מרובים עם אווטארים כלי תקשורת שבה יוכלו לפעול וליצור אינטראקציה בתוך העולם ובזמן אמת.", על ידי קארינה גירבן (2013).
אין הגדרה מקובלת למושג עולם וירטואלי, אבל נדרש שהעולם יהיה עקבי/קבוע; במילים אחרות, העולם חייב להמשיך להתקיים גם לאחר שמשתמש יוצא מהעולם, ושינויים שנעשו בעולם צריכים להישמר.
[22] בזמן שהאינטראקציה עם משתתפים אחרים שנעשה בזמן אמת, לא תמיד שומרים על עקביות זמן בעולמות וירטואליים באינטרנט.
לדוגמה, הזמן ב-EverQuest עובר מהר יותר מאשר זמן אמת למרות שימוש באותו לוח שנה ויחידות זמן כדי להציג את הזמן בעולם.
עולם וירטואלי הוא מונח כללי, הסביבה הווירטואלית תומכת בדרגות שונות של משחק ומשחקים.
משחקים מקוונים מרובי משתתפים מסיבי (MMOGs) שבהם מספר גדול של שחקנים יוצרים אינטראקציה בתוך עולם וירטואלי.
הרעיון של MMO התפשט לסוגי משחקים אחרים כגון משחקי ספורט, אסטרטגיה בזמן אמת ועוד.
קריטריון להמשכיות הוא הקריטריון היחיד שמפריד בין עולמות וירטואליים ממשחקי וידאו, כלומר כמה גרסאות MMO של משחקי RTS וFPS דומים לעולמות וירטואליים; Destiny, הוא משחק וידאו שהוא עולם פסאודו וירטואלי כזה.
קונספטים חדשים כוללים בניית שטח מבוססת על תמונות מלוויינים, כדומה לתמונות ממפות גוגל או מקורות אחרים.
הקונספטים האלה יוצרים עולמות וירטואליות תוך שימוש במציאות מעורבת.
סביבות שיתופיות וירטואליות (CVEs) מיועדות לעבודה שיתופית בסביבה וירטואלית.
משחקים real-life מרובי משתתפים מסיבי באינטרנט (MMORLGs), גם ידועים כעולמות חברתיים וירטואליים, שבהם המשתמש יכול לערוך ולשנות האוואטר שלו כרצונו, ומאפשר לו לשחק תפקיד דינמי יותר, או תפקידים מרובים.
עולם המבוך (Dungeon World) הוא משחק תפקידים שולחני מסוגת הפנטזיה שנוצר על ידי סייג' לאטורה ואדם קובל.
המשחק משתמש במנוע האפוקליפסה, שיטה שנבנתה עבור משחק התפקידים עולם האפוקליפסה.
המשחק פורסם כמשחק פנטזיה המשלב תחושות קלאסיות עם כללים מודרניים, והוא שוחרר תחת רישיון Creative Commons שיתוף ייחוס ברישיון זהה.
עולם המבוך תורגם לעברית בידי אביב מנוח וחגי גומפרט בשנת 2013 ונוסף אליו עולם מערכה עברי מקורי, בשם "ואנור".
בשנת 2017 המשחק יצא במהדורה מחודשת.
המשחק פורסם בתמיכת העמותה למשחקי תפקידים בישראל וזכה למענק הראשון לעידוד יצירה מטעם העמותה.
הוא היה משחק התפקידים הראשון לעבור מימון המונים בישראל.
עולם המערכה בו מתרחש משחק עולם המבוך הוא לרוב פנטזיה רגילה, כאשר הנחיית השיטה למנחה היא "לצייר מפות, להשאיר חלקים ריקים", כך שהעולם נוצר תוך כדי המשחק.
ואנור הוא עולם מערכה בסוגת הפנטזיה עבור משחק תפקידים בשיטת עולם המבוך, הוא נוצר על ידי מעצב המשחקים הישראלי אביב מנוח בשנת 2001. ואנור הוא עולם בו אלפים, בני אנוש, אורקים, גמדים ועוד חיים ביבשת מלאה בקסם ובשרידים טכנומאגיים מהקיסרות האדירה שנפלה לפני שנים רבות.
עולם המבוך משתמש בשיטה הבסיסית מנוע האפוקליפסה.
יש בו את אותן שש תכונות שיש לדמויות במבוכים ודרקונים (כוח, זריזות, חוסן, תבונה, חכמה וכריזמה).
השיטה גם משתמשת במקצועות דומים לאלו שבמבוכים ודרקונים: טרובדור, כהן, דרואיד, לוחם, אלוף (פלאדין), סייר, נוכל ומכשף.
כמו משחקים אחרים המבוססים על מנוע האפוקליפסה, פעולות בעולם המבוך נקראות מהלכים.
כאשר שחקן מבצע מהלך, הוא זורק שתי קוביות רגילות ומוסיף את מתאם היכולת שלו.
תוצאה של 10 ומעלה היא הצלחה, 7-9 היא הצלחה חלקית או עם סיבוך, וב-6 ומטה המהלך נכשל אך הדמות זוכה בנקודת ניסיון.
כדי לייצג את הקשר בין הדמויות, לכל דמות יש קשרים אל הדמויות האחרות.
אני דואג לגבי יכולתו של __________ לשרוד במבוך.
החוקים המלאים של עולם המבוך באנגלית מפורסמים חינם באינטרנט.
עולם ללא קץ הוא רומן היסטורי שנכתב על ידי הסופר האנגלי קן פולט.
זהו ספר המשך לספר "עמודי תבל", שהוציא פולט ב-1989. הספר יצא לאור בסוף שנת 2007, ובו מתוארים חייהם של ארבעה מילדי קינגסברידג'.
ב-2010 שודרה מיני-סדרה המבוססת על הספר, בהפקתם של רידלי וטוני סקוט.
קן פולט שיחק בסדרה בתפקיד אורח.
העלילה מתרחשת באנגליה בימי הביניים, משנת 1327 ועד 1361, כחלק מהתקופה הפיאודלית.
הספר הוא המשך ל"עמודי תבל", ומתרחש כמאתיים שנה מאוחר סביב הקתדרלה בקינגסברידג', אם כי הוא מהווה גם יצירה עצמאית שלא קשורה לספר הקודם.
העלילה מתארת מלחמה בין השמרנים שנלחמים עד תום באלה שתומכים בקדמה, המתרחשת בצל המגפה השחורה.
ארבעה ילדים - מרתין, קריס, גוונדה וראלף - נכנסים לתוך היער שליד העיירה קינגסברידג' ביום כל הקדושים.
הילדים עדים להריגתם של שני חיילים על ידי סר תומס לנגלי, במהלך של הגנה עצמית, בעזרתו של ראלף.
הילדים בורחים מהאזור, למעט מרתין שנשאר מאחור.
מרתין עוזר לסר תומס הפצוע לקבור במקום מכתב, ומקבל ממנו הוראה לתת את המכתב לכומר, אם וכאשר סר תומס ימות.
לאחר מכן סר תומס נמלט לקינגסברידג' ומחפש מקלט במנזר, שם הוא הופך לנזיר בנדיקטי, בעוד ארבעת הילדים נשבעים לעולם לא לדבר על מה שראו.
מוקדם יותר באותו יום, במהלך המיסה בקתדרלה, גוונדה מוכרחת על ידי אביה לגנוב את כספו של סר ג'ראלד, הכסף שאמור לשמש אותו לשלם את חובותיו למנזר.
על מנת לפרוע את החוב, סר ג'ראלד נאלץ לוותר על מעמדו ועל נכסיו, כאשר הוא ואשתו עוברים לחיות בתור פנסיונרים של המנזר.
החרפה המשפחתית היא זו שדוחפת את בניהם, מרתין וראלף, לעבוד כדי להחזיר את הון המשפחה.
ראלף מתקבל כנושא כלים תחת רוזן שירינג, בעוד מרתין נדחף לתפקיד היוקרתי פחות של שוליית נגרים.
עשר שנים מאוחר יותר, קריס ומרתין מאוהבים.
כאשר חלק מהקמרון של קתדרלת קינגסברידג' מתמוטט, מרתין (כיום שוליית נגרים) מראה את גאונותו על ידי פיתוח שיטת תיקון זולה יותר מזו של אדונו, אלפריק.
כנקמה, אלפריק מנסה להכריח את מרתין להתחתן עם בתו, גריזלדה.
כאשר מרתין מסרב, אלפריק מפטר אותו, וכך מונע ממנו להשלים את תקופת החניכות המקובלת.
מרתין, שלא סיים את התלמדותו, מתקשה למצוא עבודה בתור בנאי.
בסופו של דבר הוא מוכיח את חוכמתו הרבה, ומפתח שיטות בנייה יעילות וחדשניות, אשר מקנות לו מוניטין של בנאי מעולה.
ראלף, כיום נושא כלים של רוזן שירינג, מעורר מאבק, במהלכו אפו נשבר על ידי וולפריק, איכר נאה מהכפר של גוונדה, בו גוונדה מאוהבת.
גוונדה נמכרת על ידי אביה תמורת פרה, וכך הופכת להיות זונה במחנה של פורעי חוק.
היא הורגת את אחד מפורעי החוק כאשר הוא אונס אותה, ונמלטת מהמקום.
היא נרדפת על ידי הקונה שלה, ומגיעה איתו עד גשר קינגסברידג' בכניסה לעיר.
במקביל, יוצאת מהעיר תהלוכה אל עבר הגשר, במרכזה נמצאת נל המשוגעת, שנידונה למוות באשמת כישוף.
הגשר מתמוטט, טרגדיה אשר הורגת אנשים רבים, כולל משפחתו של וולפריק ואב המנזר אנתוני.
גוונדה מנצלת את האירוע כדי להרוג את רודפה, ובכך משתחררת ממנו וחוזרת להיות חופשיה.
בעיצומו של האסון, ראלף מציל את רוזן שירינג מטביעה, ומתוגמל בכך שהופך להיות אדון הכפר ויגליי, כפרם של וולפריק וגוונדה.
קריס, שנמצאת קרוב לאזור האסון, מארגנת את אנשי העיר ועוזרת להעביר את הפצועים אל המנזר, שם הם מטופלים על ידי האם ססיליה.
היא נחשפת לטיפול בפצועים, מה שמעצים את שאיפתה להיות רופאה.
גוונדה חוזרת עם וולפריק אל ויגליי, והשניים מנסים להשיג לוולפריק את הירושה של אדמות אביו.
הירושה נדחית ממנו על ידי ראלף, אשר נוטר טינה לוולפריק בעקבות הקטטה ביניהם.
בשל מצבו העלוב, ארוסתו היפה של וולפריק, אנט, עוזבת אותו.
לאחר חודשים בהם גוונדה מראה לוולפריק מסירות ואהבה, ועוזרת לו בעבודתו, היא זוכה באהבתו והשניים מתחתנים.
גוונדה מנסה לזכות בחזרה באדמות אביו של וולפריק, ולשם כך היא מקיימת יחסי מין עם ראלף, אך ראלף בוחר להתכחש לעסקה ביניהם וממשיך למנוע מוולפריק את ירושתו.
בנה הראשון של גוונדה, סם, נולד בעקבות הקשר שלה עם ראלף.
במקביל, הנזיר גודווין, אחיינו של אב המנזר אנתוני, מערער את מתנגדיו וזוכה בבחירות לאב המנזר ברוב מוחץ.
הוא נעזר באמו, פטרנילה, ובעוזרו, פילמון (אחיה של גוונדה), על מנת לסחוט את הרוזן רולנד ולהבטיח את בחירתו לתפקיד.
גודווין מעמיד פנים של מחולל רפורמה, אך מתגלה כשמרן אף יותר מאב המנזר הקודם, ובמהרה מתחיל להתנצח עם תושבי העיר בנושאים שונים.
בסופו של דבר גודווין מסכים לבניית הגשר, בניהולו של מרתין, כאשר בתמורה מרתין מקבל לידיו את הבעלות על אי המצורעים - אי נטוש המצוי במרכז הנהר, בסמוך לעיר.
מערכת היחסים בין קריס ומרתין ממשיכה להתפתח, והשניים מקיימים יחסי מין לראשונה.
לאחר תקופה, קריס מגלה כי היא בהריון.
היא מחליטה שאינה מוכנה להפוך לאם ולהתחתן, ובייאושה פונה אל חברתה הרוקחת, מתי וייז, בבקשה לשיקוי שיגרום לה לעבור הפלה.
קריס נוטלת את השיקוי, תוך ידיעה שהיא שמה קץ ליחסיה עם מרתין.
ראלף, בתפקידו כלורד, הוא אכזר וחסר רחמים, ובסופו של דבר הוא אונס את אנט.
וולפריק לא מוכן לאפשר לשערורייה לחלוף ללא עונש, והוא מגיש תלונה אצל רוזן שירינג כנגד ראלף, בשמה של אנט.
למרות שהחוק האנגלי באותה תקופה אוסר על אונס, ללא קשר למעמדו החברתי של העבריין, מסוכן מאוד עבור איכרים לתבוע את אדונם.
גוונדה נדהמת לגלות כי בעלה מתאמץ להגן על אהובתו לשעבר, אך היא נפגשת עם ליידי פיליפה (כלתו של הרוזן), במטרה לגייס אותה לתמוך בתביעה.
הודות להתערבותה, ראלף מורשע באונס ונידון לתלייה, אך בעזרתו של הרוזן רולנד הוא מצליח להימלט והופך לפורע חוק ביערות קינגסברידג'.
לאחר ששדד ורצח אנשים רבים בדרכם לקינגסברידג', ראלף נתפס על ידי תומס לנגלי, בעזרתו של מרתין, ושוב נידון להוצאה להורג.
הוא ניצל בפעם השנייה כאשר המלך מכריז מלחמה על צרפת (ובכך פותח במלחמת מאה השנים), וראלף מקבל חנינה מלכותית בתנאי שיילחם במלחמה.
יריד הגז השנתי מגיע לקינגסברידג', אך עדיין לא נבנה הגשר שיאפשר לסוחרים להיכנס.
מרתין בונה רפסודות, במטרה לאפשר מעבר בטוח על פני הנהר, אך כל זה לא מספיק ותושבי העיר לא מצליחים למכור את כל תוצרם.
קריס מנסה לשקם את הכנסותיו של אביה, ומצליחה להפוך את מאגרי הצמר שלו לבד אדום איכותי, אשר מאוחר יותר זוכה לשם "האדום של קינגסברידג'".
למהלך זה היא רותמת את מארק ומדג' ובר, זוג אורגים עניים, ויחד הם יוצרים תעשיית בדים משגשגת בעיר.
גודווין מנסה לנצל את התעשייה החדשה למטרותיו, וכך הוא מתחיל לאכוף חוקים ישנים המכריחים את תושבי העיר להשתמש במתקני המנזר, בין היתר בתחנת עיבוי הבדים.
קריס, שהופכת בפועל להיות בכירת הסוחרים הקהילתית, מהווה בעיה מיוחדת עבור גודווין, כאשר היא מובילה קמפיין להשגת מעמד של עיר עצמאית עבור קינגסברידג', במטרה לשחרר את תושבי העיר משליטת המנזר.
מרתין וקריס מצליחים לשקם את מערכת היחסים שלהם, ואף מחליטים להתחתן.
למרות היותו בן דודה, גודווין מאשים את קריס בכישוף, בתקווה להוציא אותה להורג ולסלק אותה מדרכו.
כדי לברוח מהוצאתה להורג, קריס מסכימה להצטרף למנזר הנשים של קינגסברידג'.
כאשר נישואיו המתוכננים לקריס מבוטלים, וכאשר בניית הגשר מועברת לאחריותו של אלפריק, מרתין עוזב את קינגסברידג' ועובר לפירנצה, שם הוא מקווה לפתח את קריירת הבנייה שלו.
הוא הופך לאדריכל מצליח ועשיר ביותר.
כאשר הוא שומע שקריס נדרה את נדריה, הוא מתחתן עם סילביה, בתו של אחד מלקוחותיו האיטלקים.
שמונה שנים מאוחר יותר, אב המנזר גודווין גונב כסף ממנזר הנשים, העשיר הרבה יותר ממנזר הגברים, במטרה לבנות לעצמו ארמון מפואר.
ביולי 1346, קריס מבקשת לעתור לבישוף כדי לתקן את העוול שנגרם לנזירות.
עם זאת, היא מגלה כי הבישוף נמצא בצרפת, יחד עם המלך אדוארד השלישי.
קריס נוסעת לצרפת עם מיירה, נזירה מושכת מהמנזר שיש לה רגשות רומנטיים כלפי קריס.
במהלך מסען, הן מפתחות קשר אינטימי יותר, ומתעוררים בקריס רגשות אשמה על כך שעדיין אכפת לה יותר ממרתין.
בדרכן, השתיים עדות לפגעי המלחמה שהשאירו מאחוריהם האנגלים, והן אף מתחזות לגברים ומצטרפות לצבא הצרפתי.
הן מתפקדות בתור אחיות במהלך קרב קרסי, בו נלחם גם ראלף עבור הצד האנגלי.
ראלף, אשר ברח מאשמת אונס ורצח באנגליה, מציל את חייו של נסיך ויילס, וזוכה להגשים את חלום חייו תוך שהוא מקבל תואר אבירות.
שליחותה של קריס נכשלת, כאשר היא מגלה כי בישוף קינגסברידג' והרוזן רולנד נהרגו בקרב.
בפירנצה, העיר נהרסת על ידי מגפת המוות השחור, שפורצת בשנת 1347. מרתין וכל משפחתו נדבקים, אך הוא מתאושש מהמחלה באביב 1348. מרתין מגלה שאשתו וכל משפחתה נהרגו, וכן שכל מיזמי הבנייה בעיר נפסקו.
הוא זוכר את אהבתו לקריס, ומחליט לחזור לקינגסברידג' יחד עם בתו, לאורה (לולה).
הוא מגלה כי קריס לא מעוניינת לבטל את נדריה, ומתחיל מערכת יחסים קצרה עם בתו של בעל הפונדק, בסי בל.
מרתין מבסס מחדש את מעמדו בעיר, כאשר הוא פותר את הפגמים שנותרו בגשר החדש, אשר בנייתו הושלמה בהיעדרו.
ראלף חוזר לאנגליה לאחר המלחמה, ומקבל לעצמו את העיר טנץ' ומספר כפרים נוספים.
הוא מתחתן עם מתילדה (טילי) הצעירה, קרובת משפחה של הרוזן החדש, ויליאם, ושל ליידי פיליפה.
לשניים נולד בן, אשר נקרא על שם אביו של ראלף, ג'ראלד (ג'רי).
זמן קצר לאחר חזרתו של מרתין לעיר, המגפה מגיעה לקינגסברידג' ואלפים מתים, מה שמדרדר את העיר במהירות לאנרכיה.
בין המתים נמצאים משפחת ובר, למעט אם המשפחה מדג', וכן מיירה, אהובתה של קריס.
לאחר שחזה במותה של פטרנילה מהמגפה, גודווין מאבד את העשתונות ובורח עם הנזירים למנזר סנט ג'ון שביער, שם הם מתבודדים.
בסופו של דבר גודווין ושאר הנזירים מתים, למעט פילמון שמספיק לברוח, ותומס לנגלי שלא נדבק.
לאחר מותה של אם המנזר ססיליה, קריס נבחרת להחליפה, ואף מקודמת לתפקיד אב המנזר בפועל, בהיעדרו של גודווין.
היא מבססת את הנוהג להשתמש במסכות ובשטיפת ידיים על מנת להגן על הנזירות מפני הדבקה במגפה.
מרתין ממשיך לצבור מוניטין בקרב תושבי קינגסברידג', והופך להיות בכיר הסוחרים של הגילדה הקהילתית.
הוא מצליח לפתור את התעלומה ארוכת השנים באשר לקריסת קמרון הקתדרלה, כאשר הוא מחליט לפרק את אחד המגדלים ולבנות אותו מחדש בתור הבניין הגבוה ביותר באנגליה.
קריס מנצלת את מעמדה כדי לבנות בית חולים חדש במנזר, פרויקט נוסף שהיא מפקידה בידי מרתין.
כאשר המוסר החברתי מתרופף תחת השפעתה של המגפה, קריס מפרה באופן קבוע את נדריה, וחייה עם מרתין בגלוי בארמונו של אב המנזר.
תושבי העיר, אסירי תודה על מאמציה הבלתי נלאים של קריס, סובלים את התנהגותה, וכך גם הבישוף החדש אנרי, אשר בעצמו מקיים מערכת יחסים הומוסקסואלית עם סגנו.
פילמון חוזר למנזר, ומתחיל להוקיע את קריס, אשר נאלצת לוותר על מרתין כדי להמשיך את עבודתה כנזירה וכמרפאה.
מרתין המאוכזב מכריז כי הוא לא מוכן לחכות לה יותר, וימצא אהבה אחרת במקומה.
וולפריק וגוונדה חיים כפועלים עניים בוויגליי, והם מגדלים את שני בניהם, סם ודייבי.
הם מנצלים את המחסור בעובדים שנגרם כתוצאה מהמגפה, ובורחים לכפר סמוך, בבעלותה של אם המנזר קריס, במטרה להתרחק מראלף ולהשתכר טוב יותר.
ראלף, ששומר טינה לוולפריק לאורך כל השנים, מוצא את בני המשפחה, ומכריח אותם לחזור לכפר, מושפלים לעיני כל הפועלים האחרים.
גוונדה מנצלת את הצורך של ראלף לעבד את אדמותיו הנטושות, ומצליחה להחזיר לוולפריק את אדמותיו של אביו, למורת רוחו של ראלף.
ויליאם, רוזן שירינג, מת מהמגפה יחד עם שני בניו, וראלף רואה סיכוי להפוך לרוזן.
הוא רוצח את אשתו טילי, ומארגן את נישואיו לאלמנתו של ויליאם, ליידי פיליפה, בה הוא חפץ זמן רב.
פיליפה מסרבת תחילה לנישואים, אך נכנעת לבסוף, וראלף מקבל את תפקיד רוזן שירינג.
לאחר זמן מה פיליפה מחליטה לעבור להתגורר במנזר קינגסברידג', הרחק מראלף, שם היא ומרתין מתאהבים והיא אף יולדת את בנו.
מפחדת מזעמו של ראלף, פיליפה מפתה אותו לשכב איתה, ובכך משכנעת אותו שהילד הוא בנו.
היא חוזרת להתגורר עם ראלף, וכך מגיעה מערכת היחסים בינה לבין מרתין לסיומה.
פילמון, אשר ממונה לאב המנזר החדש, מתחיל להתערב בניהול בית החולים החדש, יחד עם נזיר בשם סים שחזר מלימודי הרפואה שלו באוניברסיטה.
המחלוקת בין קריס וסים מתגברת, עד שקריס מסרבת להמשיך לטפל בחולים תחת השגחתו של סים.
במקביל, קריס מתחילה להפיץ ספר שכתבה במהלך המגפה, אשר מסכם את העקרונות לפיהם קריס נהגה בטיפול בחולים, ואת התרופות בהן השתמשה.
הספר הופך פופולרי בקרב רוקחים בכל רחבי הארץ, ושמה של קריס מתפרסם.
בהיעדרה של קריס, תושבי העיר מפסיקים להגיע לבית החולים של המנזר, דבר אשר פוגע בהכנסותיו של המנזר ומכעיס את פילמון.
פילמון פונה לבישוף אנרי, על מנת שיפתור את המחלוקת.
קריס ומרתין סוגרים עם הבישוף עסקה: קריס תבטל את נדריה, ובמקום זאת תזכה בניהולו של בית חולים חדש, אשר מרתין יבנה על אי המצורעים.
זאת בתנאי שמרתין יקבל לידיו את האחריות על בניית המגדל החדש, מה שיאפשר לו להגשים את חלומו, וכן שקינגסברידג' תזכה למעמד של עיר עצמאית.
לאחר עשר שנים של תלאות, תושבי קינגסברידג' מקבלים מעמד של עיר עצמאית, מה שמשחרר אותם משליטתו של המנזר.
קריס, חופשיה מנדריה, מתחתנת עם מרתין ועוברת לגור איתו ועם לולה על אי המצורעים.
כאשר סם, בנם של גוונדה ושל ראלף, הורג את בנו של מנהל האחוזה בוויגליי ונידון למוות, גוונדה מגלה לראלף את האמת על בנה, בתקווה להשיג עבורו חנינה.
חמוש בידע הזה, ראלף סוחט את גוונדה לשכב איתו שוב.
כשסם מגלה זאת, מתחיל מאבק במהלכו גוונדה וסם הורגים את ראלף.
דייבי, בנה השני של גוונדה, מנהל משא ומתן על מעמדו כחוכר חופשי בכפר, ומתחתן עם אמבל, בתה של אנט.
במהלך החתונה אנט בוכה ומתוודה על החרטה העמוקה שחשה על כך שלא נישאה לוולפריק, מה שנותן לגוונדה תחושה של ערך וסיפוק.
אחיה המתוחכם של גוונדה, פילמון, שואף לקבל את תפקיד הבישוף של קינגסברידג', אך תוכניתו נהרסת לאחר שהנזיר תומס מת מזקנה.
מרתין מקיים את הבטחתו לתומס, וחופר את המכתב שעזר להחביא בילדותו.
הוא מגלה שהמלך המודח, אדוארד השני, שרד את ניסיון ההתנקשות ולקח לעצמו זהות בדויה של אחד מתוקפיו.
הוא מגלה גם כי הרוזן רולנד ובניו היו אלה שהזהירו את המלך ועזרו לו להימלט.
מרתין מוכר את המכתב לנציגו של המלך, תמורת עזיבתו של פילמון את קינגסברידג' לנצח.
כאשר המגפה מתפרצת בשנית, נחישותה וחוכמתה של קריס מאפשרות לתושבי העיר לדכא את ההתפרצות.
היא סוגרת את שערי העיר, מטפלת בכל החולים בבית החולים שלה על אי המצורעים, ומפתחת שיטה שתאפשר את המשך המסחר בעיר.
על כך, קריס זוכה למעמד של דמות פופולרית ונערצת בקרב התושבים.
מרתין משלים את הצריח של המגדל החדש, ובכך מגשים את חלומו והופך את קתדרלת קינגסברידג' לבניין הגבוה ביותר באנגליה.
הוא לוקח את קריס אל ראש המגדל, שם הוא חושף בפניה את פסל המלאך שהתקין שם, בדמותה של קריס המביטה אל עבר העיר.
מרתין - צאצא אדום-שיער של ליידי אליינה ושל ג'ק הבנאי, הדמויות הראשיות בספר עמודי תבל.
ידוע גם בתור מרתין פיצג'ראלד, מרתין בילדר ומרתין ברידג'ר.
מרתין הוא בנם הבכור של האביר לשעבר סר ג'ראלד ושל ליידי מוד.
נגר, בנאי ואדריכל צעיר וחכם, אשר מנצל את חוכמתו לטובתו ומאוהב בקריס.
מעצב גשר חדשני לפני שנאלץ לוותר על קריס.
מרתין עוזב לאיטליה, והופך להיות בנאי מצליח בפירנצה, אחת הערים הגדולות באירופה באותה תקופה, ומרכז חשוב של תרבות הרנסאנס.
לאחר ששמע שקריס נדרה את נדריה למנזר, הוא מתחתן עם בת של אחת המשפחות העשירות בעיר.
חייו של מרתין בפירנצה לא מתוארים לאורך הספר, ואשתו לא מופיעה במהלכו.
סיפורו של מרתין ממשיך שנים מאוחר יותר, לאחר שאשתו ומשפחתה מתים במהלך מגפת המוות השחור באיטליה, בעוד הוא בין האנשים הבודדים המחלימים ממנה.
מרתין חוזר לקינגסברידג' יחד עם בתו, לולה, ומבסס את סמכותו כבנאי מומחה.
הוא הופך להיות בכיר הסוחרים של הגילדה הקהילתית, ובסופו של דבר מתחתן עם קריס.
הוא בונה בית חולים חדש, אותו הוא נותן לקריס לנהל, וכן מגדל חדש עבור קתדרלת קינגסברידג', אשר הופך אותה לבניין הגבוה ביותר באנגליה באותה התקופה.
קריס - בתו הלוחמנית של אדמונד וולר - בכיר הסוחרים של הגילדה הקהילתית בקינגסברידג', וצאצא ישיר של טום הבנאי.
קריס היא אחת משתי הדמויות הראשיות ברומן, יחד עם מרתין, אותו היא אוהבת בכנות ובבלעדיות לאורך כל חייה.
מאז ילדותה היא חולמת להיות רופאה, אם כי באותה תקופה הדבר אינו אפשרי עבור נשים.
בתור אישה נחושה ופקחית, קריס מסרבת להתחתן עם מרתין מתוך רצון לשמור על עצמאותה, זאת למרות אהבתה העמוקה אליו.
השפעתה הגוברת בעיירה והניסיון שלה לשחרר את הסוחרים משליטת המנזר מביאים אותה לעימות עם הכנסייה, וכתוצאה מכך היא עומדת לדין באשמת היותה מכשפה.
היא ניצלת מגזר דין מוות בכך שהיא נכנסת למנזר בתור נזירה, הודות לאם המנזר ססיליה.
בתור אחראית על בית החולים של המנזר, קריס משתמשת בשכל ישר ובניסיון שצברה, והיא מתנגדת לסמכותם הבלתי מעורערת של הנזירים הרופאים.
בזמן התפרצות המגפה, קריס אוכפת נוהלי היגיינה וכותבת ספר המסכם תרופות ושיטות עבודה ששימשו אותה למנוע התפשטות של מחלות מידבקות, אשר הופך לנחשק בקרב רוקחים באנגליה.
היא נבחרת לאם המנזר של קינגסברידג' בעקבות מותה של האם ססיליה, ומקודמת לתפקיד אב המנזר בפועל לאחר בריחתם של הנזירים מקינגסברידג' במהלך המגפה.
בהמשך היא מבטלת את נדריה, מצליחה לנהל בית חולים חדש ובלתי-תלוי, ומתחתן עם מרתין, שמשמש באותה תקופה כבכיר הסוחרים של העיירה.
לאחר שהיא נלחמת במגפה בהצלחה בפעם השנייה, היא הופכת לנערצת בקרב כל תושבי העיירה.
גוונדה - בתם של פועלים חסרי אדמה מהכפר ויגליי ואחותו של פילמון.
בתור ילדה קטנה מלמד אותה אביה, ג'ובי, לגנוב כדי להציל את משפחתה מרעב.
היא גונבת את ארנקו של סר ג'ראלד, לכן היא אחראית חלקית על מעמדו המבוזה ולגורלם של בני, מרתין וראלף.
היא מתנכרת למשפחתה כאשר אביה מוכר אותה לנוודים תמורת פרה.
למרות שהיא לא מצליחה לברוח מעוני ומטרגדיה, היא משתמשת בשכלה כדי לשפר את מצבה ולהימלט מסכנה.
למרות שאינה יפה, ומתוארת בתור "דמוית עכברוש", היא חושנית בהופעתה ועל כן נחשקת ומתועבת על ידי ראלף.
גוונדה אוהבת את וולפריק, למרות שהוא מאורס לאנט, והיא חברת נפש של קריס, למרות השוני הגדול במעמדן החברתי.
גוונדה נאנסת על ידי ראלף, ומתחנת עם וולפריק לאחר שאנט מבטלת את אירוסיהם.
לגוונדה נולדים שני בנים: סם וגודווין.
גוונדה דוחפת את הפגיון שלה לפיו של ראלף הגוסס, במטרה להגן על הסוג כי בנה, סם, הוא למשה בנו של ראלף ולא של וולפריק.
ראלף - אחיו הצעיר של מרתין וההפך הגמור ממנו - אנס ורוצח.
לוחם מטבעו, ראלף הוא אנוכי, חסר רחמים, ולא יבחל בשום אמצעי כדי להפוך לרוזן ולחזיר את כבודה האבוד של משפחתו.
הוא מעריך את אחיו ומנסה תמיד לקבל את אישורו, למרות שהוא ממעט להגביל את התנהגותו לשם כך.
לראלף יש אובססיה ארוכת-שנים עם לידי פיליפה, אשר הופכת להיות אשתו השנייה.
הוא שונא את וולפריק לאחר ששבר את אפו, ובשל חוסר הפחד המתמשך שלו מפניו.
ראלף נאלץ לצאת לגלות לאחר שנשפט על אונס, והופך לפורע חוק שצפוי להיתלות על פשעיו.
ראלף נמלט מגזר דינו כאשר הוא מצטרף למלחמה בצרפת, והוא מציל את הנסיך אדוארד, נסיך ויילס.
ראלף חוזר מהמלחמה כאביר, ובכך מגשים את מטרתו לשקם את כבודה של משפחתו.
בסופו של דבר הוא הופך לרוזן שירינג.
לאחר שמבין שסם הוא בנו, ראלף סוחט את גוונדה לקיים איתו יחסי מין.
הוא נהרג על ידי גוונדה, לאחר שסם מוצא אותם יחד כאשר הוא עוקב אחרי אמו.
גודווין - בן דוד בוגר של קריס ונזיר במנזר קינגסברידג'.
גודווין עושה רושם של מחולל רפורמה כאשר הוא מתמרן את בחירתו לאב המנזר, בעזרת עצתה של אמו פטרנילה.
כאשר הוא לא מצליח לפתור את בעיותיו הכספיות של המנזר, גודווין, בעצתה המתמשכת של אמו ובסיועו הנאמן של פילמון, נוקט בגישות שמרניות יותר במטרה להגן על עמדתו ולהתקדם את עצמו פוליטית, לרוב על חשבון העיירה ומנזר הנשים.
בזמן המגפה, גודווין בורח יחד עם הנזירים אל תא המנזר בסנט ג'ון שביער, במטרה להתבודד מהחולים.
הוא מסיים את חייו לאחר שחלה במגפה, כאשר הוא השיג מעט מאוד משאיפותיו, למרות מאמציו האכזריים.
תומס לנגלי - אביר שמגיע לקינגסברידג' בתחילת הספר.
יחד עם ראלף, הוא הורג שניים מאביריה של המלכה איזבלה, לאחר שהם תוקפים אותו.
הוא נפצע בקרב ובסופו של דבר מאבד את זרועו השמאלית עד גובה המרפק.
יחד עם מרתין, הוא קובר מכתב מכתב בבסיסו של עץ.
הוא הופך לנזיר כדי להימנע מעונש על מעשיו, והוא מורה למרתין שאם ישמע על מותו של תומס, יעביר את המכתב שקברו לכומר.
תומס הופך לחברם של מרתין וקריס, ומנסה לסכל רבים ממעשיו של גודווין בתור אב המנזר.
הוא לוכד את ראלף ומעמיד אותו לדין על פשעיו הרבים, אם כי ראלף זוכה לחנינה מהמלך בהמשך.
תומס לנגלי מת בשנת 1361 בתור נזיר זקן, כאשר בשנותיו האחרונות הוא סובל מתסמינים של סניליות.
מרתין משלים את הבטחתו להוציא את המכתב, וכך הוא לומד כי המלך אדוארד השני לא נרצח אלא ברח והסתתר בגלות.
פילמון מגלה את הסוד גם הוא, אך מרתין מתעלה עליו ומוכר את המכתב למלך אדוארד השלישי, בתמורה לקידומו של הקאנון קלוד לתפקיד בישוף קינגסברידג' ולשליחתו של פילמון להיות שגריר אצל האפיפיור.
ליידי פיליפה - אצילה ואשתו של לורד וויליאם מקסטר, מאוחר יותר רוזן שירינג.
היא מתעבת את ראלף מהרגע שהוא הופך לנושא כלים, אך לאחר מותם של וויליאם ושל שני בניהם במגפה, היא מצווה להינשא לו על ידי המלך.
זמן קצר לאחר נישואיהם, הסלידה ההדדית שלהם זה מזה מביאה לכך שפיליפה עוברת להתגורר במנזר, שם מתפתח רומן בינה לבין מרתין, מה שמסתיים בהריונה של פיליפה.
היא מפתה את ראלף לשכב איתה, ובכך משכנעת אותו שהבן, רולי, הוא שלו, מה שמסייע לה להימלט ממוות באשמת ניאוף.
פיליפה עוזרת לגדל את בנו הבכור של ראלף, ג'רי, אשר נולד מאשתו הראשונה.
היא מבלה את מרבית זמנה הרחק מראלף, ומפתחת קשרי חברות עם מרתין.
וולפריק - בנו של אריס מכפר ויגליי, אדם חרוץ ומושך.
שנוא על ידי ראלף, כיוון שלא מפחד מפניו.
וולפריק מאבד את משפחתו במהלך קריסת גשר קינגסברידג', ולאחר מכן נשללת ממנו ירושתו על ידי הפוליטיקה של העירו ועל ידי ראלף, שמנצל זאת כדי להתנקם בו.
וולפריק מתרושש, אך חיי את חייו באושר עם אשתו גוודה ועם שני בניו (אם כי, ללא ידיעתו, אחד מהם אינו שלו, אלא של ראלף).
בסופו של דבר, למורת רוחו של ראלף, הוא מקבל בחזרה את אדמות משפחתו, לאחר שהמגפה הרגה כל אדם אחר שמסוגל לעבד את האדמה.
פילמון (הולגר ויגליי) - נזיר שאפתן, בנו של ג'ובי ואחיה של גוונדה.
במשך שנים הוא עוזרו הנאמן של גודווין.
שהנזירים מתחילים להימחק על ידי המגפה, הוא נמלט ונעלם לזמן רב.
בחזרתו, לאחר סיומה של המגפה, הוא יורש את גודווין בתור אב המנזר.
פילמון, לא ישר ומקדם את עצמו ללא בושה, הוא בעל נטייה לגניבת תכשיטים ולשמירתם במקום סודי.
הוא שואף להפוך לבישוף של קינגסברידג', אך נדחה לאחר שמרתין מתמקח עם נציגו של המלך באשר למכתב של תומס לנגלי.
בסופו של דבר הוא הופך לשגריר אנגליה אצל האפיפיור ועוזב את קינגסברידג'.
אלפריק - בנאי ונגר מומחה, מר ונקמני.
בנו של מומחה ותיק ומוכשר יותר, יואכים.
הוא רואה במרתין אתגר למעמדו ולפרנסתו, ועושה הכל כדי להקשות על חייו.
לאורך חייו הוא מתנגד לניסיונות להכניס את מרתין לגילדת הסוחרים הקהילתית, בטענה שלא סיים את תקופת החניכה שלו.
הוא מת במהלך ההתרצות הראשונה של המגפה.
אנט - יפה ופלרטטנית, אך משעממת.
אנט משתמשת בקסמיה הנשיים כדי למכור את ביצי משפחתה בשוק קינגסברידג' וכדי למשוך את וולפריק.
היא מושכת תשומת לב לא רצויה מראלף, ומאוחר יותר נאנסת על ידו.
היא מבטלת את אירוסיה לוולפריק לאחר שהוא מנושל מירושתו.
לא מרוצה מחייה לעולם, ובסופו של דבר מבינה את הטעות הגדולה שעשתה.
לאורך כל החיים גוונדה רואה בה יריבה, כאשר היא ממשיכה לפלרטט עם וולפריק.
בסופו של דבר, בחתונת ילדיהם, השתיים מתפייסות וגוונדה מבינה שהיא ניצחה.
מתי וייז - המיילדת ואשת צמחי המרפא של קינגסברידג'.